Tsaang gubat

Ang tsaang gubat (Ehretia microphylla o Carmona retusa) ay isang espesye ng halamang namumulaklak sa pamilya ng Boraginaceae.  Isa itong palumpong na maaring tumaas hanggang limang metro.  Ang mga dahon nito ay kadalasang nasa 10-50 milimetro ang haba at 5-30 milimetro ang lapad at maaaring magkakaiba ang laki, yari, kulay at gilid.  Mayroon itong mga maliliit na mga bulaklak na may 8-10 milimetro ang diametro na may 4-5 maumbok na talutot at mga drupe na 4-6 milimetro ang diametro, na nahihinog sa kulay mala-kayumangging kahel.Flora of Australia Online.Starr et al. (2003).

Sa Pilipinas, isa sa sampung halamang-gamot na inirerekomenda ng Kagawaran ng Kalusugan ng Pilipinas ang tsaang gubat dahil sa kakayahan nitong gamutin ang mga sakit may kaugnayan sa mga balat.  Dahil sa bisa ng halamang-gamot na ito, ang tsaang gubat ay rehistrado sa Pangasiwaan ng Pagkain at Gamot ng Pilipinas bilang isang lehitimong halamang gamot.  Ginagamit din ito para panggamot sa ubo, apad, pagtatae at pag-iiti.  Sikat din ang halamang ito sa Penjing sa Tsina.

Mga sanggunian


Kaurian:Mga halamang-gamot